Bonita Granville

**Bonita Gloria Granville Wrather**, nada en Nova York o 2 de febreiro de 1923 e finada en Santa Monica o 11 de outubro 1988, foi unha actriz e produtora estadounidense. Foi candidata ao Óscar á mellor actriz secundaria en 1936, pola súa interpretación en *These Three*.

## Traxectoria 
Granville naceu o 2 de febreiro de 1923, en Nova York, filla de Rosina Timponi (1892-1984) e Bernard "Bunny" Granville, ambos artistas. Granville comezou a súa carreira como actriz infantil de teatro aos tres anos.

Debutou no cinema aos 9 anos en *Westward Passage* (1933), e o mesmo ano como bailarina no filme de Fanny Bridges, Cavalcade, que gañou o Óscar ao mellor filme. Os anos seguintes, traballou como figurante, sen acreditar, en varios filmes. Interpretou a Mary Tilford, na adaptación ao cinema da obra de Lillian Hellman, ''The Children's Hour*, en 1934. Renomeada *These Three*, conta a historia de tres adultos (interpretados por Miriam Hopkins, Merle Oberon, e Joel McCrea) que ven as súas vidas case destruídas a causa dunha nena maligna, en busca de atención. Granville interpretaba esa nena e foi candidata ao Óscar á mellor actriz secundaria, naquel momento a persoa máis nova que optou ao premio.

A pesar do éxito e de continuar a traballar, non tivo moitas oportunidades nos anos seguintes.

En 1938, interpretou unha filla atrevida, no filme *Merrily We Live* e unha nena detective en *Nancy Drew... Detective*. O filme fixo tanto éxito, que Granville interpretou a personaxe de Nancy Drew outras tres veces, nas secuelas estreadas en 1938 e 1939.

Xa adulta, foi chamada unha vez máis para traballos secundarios, como no prestixioso filme de 1942, *Now, Voyager*, así como nas longametraxes *Andy Hardy's Blonde Trouble* (1944) e *Love Laughs at Andy Hardy* (1946). Tamén protagonizou o filme de 1943 *Hitler's Children*, un filme antinazi, en plena segunda guerra mundial.

O 5 de febreiro de 1947, Granville casou con Jack Wrather, que produciu algún dos seus filmes, no Bel-Air Hotel. Granville traballou como produtora en varios filmes para a televisión, incluído o filme de 1954 *Lassie*. Tamén actuou en *The Legend of the Lone Ranger* (1981), o seu último filme.
[dereita|miniatura|Túmulo de Bonita Granville ao lado do seu marido [Jack Wrather]]
Granville morreu o 11 de outubro de 1988, debido a un cancro de pulmón, en Santa Monica, aos 65 anos.

## Legado 
Granville ten unha estrela no Paseo da Fama, en Hollywood Boulevard, 6607, polas súas contribucións á industria cinematográfica.

Foi tamén a protagonista do libro *Bonita Granville and the Mystery of Star Island*, escrito por Kathryn Heisenfelt publicado en 1942. O libro tiña un público adolescente e evocaba as aventuras da pequena detective Nancy Drew, sendo parte dunha serie coñecida como "Whitman Authorized Editions", de 16 libros publicados entre 1941 e 1947.

## Filmografía 
* *Westward Passage* (1932) como Little Olivia Allen
* *Silver Dollar* (1932) como Liddy (sen acreditar)
* *Cavalcade* (1933) como Young Fanny
* *Beauty for Sale'' (1933) como Little Girl at Madame Sonia's (sen acreditar)
* *Little Women* (1933) como Amy's Classmate (sen acreditar)
* *Cradle Song* (1933) como Carmen
* *The Life of Vergie Winters* (1934) como Joan Winters as a Child (sen acreditar)
* *Anne of Green Gables* (1934) como School Girl (sen acreditar)
* *Ah, Wilderness!* (1935) como Mildred Miller
* *Song of the Saddle* (1936) como Jen as a Child
* *These Three* (1936) como Mary Tilford
* *The Garden of Allah* (1936) como Convent Girl (sen acreditar)
* *The Plough and the Stars* (1936) como Mollser
* *Maid of Salem* (1937) como Ann – Their Daughter
* *Quality Street* (1937) como Isabella (sen acreditar)
* *Call It a Day* (1937) como Ann Hilton
* ''It's Love I'm After* (1937) como Gracie Kane
* *White Banners* (1938) como Sally Ward
* *Merrily We Live* (1938) como Marian Kilbourne
* *The Beloved Brat* (1938) como Roberta Morgan
* *My Bill* (1938) como Gwen Colbrook
* *Hard to Get* (1938) como Connie
* *Nancy Drew... Detective* (1938) como Nancy Drew
* *Nancy Drew... Reporter* (1939) como Nancy Drew
* *Nancy Drew... Trouble Shooter* (1939) como Nancy Drew
* *The Angels Wash Their Faces* (1939) como Peggy Finnegan
* *Nancy Drew and the Hidden Staircase* (1939) como Nancy Drew
* *Forty Little Mothers* (1940) como Doris
* *Those Were the Days!* (1940) como Martha Scroggs
* *The Mortal Storm* (1940) como Elsa
* *Third Finger, Left Hand* (1940) como Vicky Sherwood
* *Escape* (1940) como Ursula
* *Gallant Sons* (1940) como Kate Pendleton
* *The Wild Man of Borneo* (1941) como Francine Diamond
* *The People vs. Dr. Kildare* (1941) como Frances Marlowe
* *Down in San Diego* (1941) como Betty Haines
* *H.M. Pulham, Esq.* (1941) como Mary Pulham
* *Syncopation* (1942) como Kit Latimer
* *The Glass Key* (1942) como Opal Madvig
* *Seven Miles from Alcatraz* (1942) como Anne Porter
* *Now, Voyager* (1942) como June Vale
* *Hitler's Children* (1943) como Anna Müller
* *Andy Hardy's Blonde Trouble* (1944) como Kay Wilson
* *Song of the Open Road* (1944) como Bonnie
* *Youth Runs Wild* (1944) como Toddy Jones
* *The Beautiful Cheat* (1945) como Alice
* *Senorita from the West* (1945) como Jeannie Blake
* *Breakfast in Hollywood* (1946) como Dorothy Larson
* *The Truth About Murder* (1946) como Christine Allen
* *Suspense* (1946) como Ronnie
* *Love Laughs at Andy Hardy* (1946) como Kay Wilson
* *The Guilty* (1947) como Estelle Mitchell / Linda Mitchell
* *Strike It Rich* (1948) como Julie Ann Brady
* *Guilty of Treason* (1950) como Stephanie Varna
* *The Lone Ranger* (1956) como Welcome Kilgore
* *The Magic of Lassie* (1978, produtora)
* *The Legend of the Lone Ranger'' (1981) como Woman (sen acreditar)

## Notas 
## Véxase tamén 
### Bibliografía 
* 
### Ligazóns externas 
* Nancy Drew – Movie Star at FilmBuffOnline